# Blaire Van Valkenburgh

Blaire Van Valkenburgh és una paleontòloga estatunidenca titular de la Càtedra Donald R. Dickey de Biologia dels Vertebrats del Departament d'Ecologia i Biologia Evolutiva de la Universitat de Califòrnia a Los Angeles. És una expresidenta de la Society of Vertebrate Paleontology.

## Joventut i educació

Van Valkenburgh nasqué a Washington DC i fou criada a Alexandria (Virgínia). La seva mare, Lois Van Valkenburgh, era una activista pels drets civils. Estudià al T. C. Williams High School des del 1964 fins al 1970.
El 1974 es graduà per l'Stockton State College de Nova Jersey i el 1984 es doctorà en paleobiologia dels vertebrats per la Universitat Johns Hopkins, on treballà amb Robert Bakker. Seguidament, treballà de becària postdoctoral amb Alan Walker a la Johns Hopkins abans de traslladar-se a la Universitat de Califòrnia a Los Angeles (UCLA) el 1986.

## Carrera

Van Valkenburgh és una paleontòloga i titular de la Càtedra Donald R. Dickey de Biologia dels Vertebrats del Departament d'Ecologia i Biologia Evolutiva de l'UCLA. Ha presidit el departament i ha estat degana adjunta de programes acadèmics de ciències de la vida a l'UCLA. La seva recerca se centra en la paleobiologia i la paleoecologia dels carnívors. Les seves contribucions inclouen la quantificació de l'estructura dels gremis en les comunitats fòssils de carnívors i l'estudi de l'evolució iterativa en les adaptacions dels carnívors per a l'alimentació.
Fou presidenta de la Society of Vertebrate Paleontology des del 2008 fins al 2010 i redactora adjunta del Journal of Vertebrate Paleontology des del 2011 fins al 2017.

## Referències

* ↑ Van Valkenburgh, Blaire. «Public Comments for Virtual School Board Meetings #120» (en anglès).
* ↑ «Activist, Aide Lois Van Valkenburgh Dies - The Washington Post» (en anglès). archive.vn, 20-11-2020. Arxivat de l'original el 2020-11-20. [Consulta: 21 novembre 2020].
* 1 2 Van Valkenburgh, Blaire. A Morphological Analysis of Ecological Separation Within Past And Present Predator Guilds (Carnivore, Competition) (en anglès). PhD Dissertation, Universitat Johns Hopkins, 1984, p. 1–286.
* ↑ Walker, Alan; Shipman, Pat. The Ape in the Tree: an Intellectual and Natural History of Proconsul (en anglès). Belknap Press of Harvard University, 2005, p. 1–291. ISBN 978-0-674-01675-0.
* 1 2 Van Valkenburgh, Blaire. «Curriculum Vitae» (en anglès). UCLA. [Consulta: 22 juliol 2018].
* ↑ «Van Valkenburgh, Blaire» (en anglès). UCLA. [Consulta: 22 juliol 2018].
* ↑ Hoffman, Haley. «Blaire Van Valkenburgh to deliver lecture as part of Phi Beta Kappa's Visiting Scholars program» (en anglès). Center College, 23-09-2015. Arxivat de l'original el 6 d’agost 2020. [Consulta: 23 juliol 2018].
* ↑ Bates-Duke, Karl. «Math proves ancient cats could hunt mammoths» (en anglès). Futurity, 28-10-2015. Arxivat de l'original el 30 de gener 2019. [Consulta: 23 juliol 2018].
* ↑ «Blaire Van Valkenburgh: Staring down the saber-tooths» (en anglès). TrowelBlazers. TrowelBlazers. [Consulta: 23 juliol 2018].
* ↑ Van Valkenburgh, Blaire «The impact of large terrestrial carnivores on Pleistocene ecosystems» (en anglès). Proceedings of the National Academy of Sciences, vol. 113, 4, 2016, pàg. 862–867. Bibcode: 2016PNAS..113..862V. DOI: 10.1073/pnas.1502554112. PMC: 4743832. PMID: 26504224.
* ↑ Van Valkenburgh, Blaire «Déjà vu: the evolution of feeding morphologies in the Carnivora» (en anglès). Integrative and Comparative Biology, vol. 47, 1, 2007, pàg. 147–163. DOI: 10.1093/icb/icm016. PMID: 21672827. Arxivat 2021-12-10 a Wayback Machine.
* ↑ «Society of Vertebrate Paleontology Past Presidents» (en anglès). Society of Vertebrate Paleontology. Arxivat de l'original el 7 juny 2019. [Consulta: 22 juliol 2018].